cyanic-selkie/wikianc huggingface dataset:
Gryksk-Otterdokse Tsjerke
Mei de term Gryksk-Otterdokse Tsjerke (Gryksk: Ελληνορθόδοξη Εκκλησία, Ellinorthoxi Ekklisia) wurdt in espel kristlike tsjerken oantsjutten binnen it gruttere ferbân fan 'e eastersk-otterdoksy. It hjoeddeiske territoarium fan dizze tsjerken beslacht rûchwei it eastlik bekken fan 'e Middellânske See, likernôch it gebiet dat eartiids ta it Byzantynske Ryk hearde. Harren oarsprong fine dizze tsjerken yn 'e iere kristlike tsjerke, en se hâlde fêst oan in grut ferskaat fan tradysjes dy't yn 'e iere tsjerke al wenst wiene, lykas it gebrûk fan Hellenistysk Gryksk (de taal fan it Nije Testamint) as liturgyske taal, it preesterskip, it biskopsamt, it jin krúskjen, it gebrûk fan wijreek, ensfh. Oars as by de Roomsk-Katolike Tsjerke it gefal is, stiet oan it haad fan 'e ûnderskate Gryksk-otterdokse tsjerken net ien inkele paus, mar in komitee fan biskoppen, de Hillige Synoade, wêrby't ien fan harren de earetitel fan "earste ûnder syn gelikensen" beklaait en sadwaande de patriarch neamd wurdt.
Martian
"Martian", "The Martian", "Martians" of "The Martians" hat yn de Wikipedy ferskate betsjuttings:
Russysk-Otterdokse Tsjerke
Skiednis
Nei't Konstantinopel yn 1453 yn Turkske hannen fallen wie, begûnen de partriargen fan Moskou harsels wat langer wat mear as feitlik lieder fan 'e gruttere Eastersk-Otterdokse Tsjerke te beskôgjen en de oekumenyske patriarch yn it troch de moslims besette Konstantinopel inkeld as it symboalysk haad. Moskou waard doe "it Trêde Rome" neamd (nei Rome sels en Konstantinopel). Dy sitewaasje en dat selsbyld duorre fuort oant nei de Oktoberrevolúsje fan 1917 de kommunisten yn Ruslân oan 'e macht kamen.
Gildoanyske Opstân
De oarloch yn Afrika
Stilicho stjoerde de broer fan Gildo Maskezel, mei in leger besteande út 5.000 Gallyske feteranen. It Gallyske legioen waard oanfolle mei oare Romeinske garnizoenen yn Afrika en mei Berberske hierlingen út Gaetulia en Etioopje. In mânsk leger fan sawat 70.000 manlju untstie.
Neisleep
De eare foar de maklike oerwinning sûnder bloedfergriemen kaam ta oan Maskezel, wyls Gildo op'e flecht slein wie yn in lyts skip op wei nei it easten der't hy asyl hope te krijen yn it East-Romeinske ryk. Lykwols dreau syn skip troch ûngeunstige wyn werom nei de haven fan Tabraca, dêr't de ynwenners happich wiene om Maskezel harren nije loyaliteit te toanen troch Gildo yn 'e kerker te smiten. Bang foar de wraak fan syn broer (Gildo hie twa soannen fan Maskezel fermoarde litten), die Gildo himsels tekoart troch himsels op te hingjen.
You Only Live Twice (film)
Plot
Dyselde befynt him op dat stuit yn 'e Britske kroankoloanje Hongkong, dêr't er by in moardoanslach om it libben komt. Hy kriget neitiid in seemansgrêf, mar as syn stoflik omskot de seeboaiem berikt, wurdt it opfandele troch dûkers, dy't it meinimme nei in Britske dûkboat. Dêr wurde de wynsels om it lyk iepenmakke en komt in yn plestik bewuolle en mei in soerstofflesse tariste Bond foar it ljocht, dy't noch springlibben blykt te wêzen. De dûkboat is de mobile basis fan M, it haad fan MI6, dy't Bond opdracht jout om te ûndersykjen wa't der echt efter de ferdwining fan 'e Jupiter 16 sit. Om in kearnoarloch foar te kommen hat er dêr mar koart de tiid foar.
As er wer wekker wurdt, blykt er de finzene te wêzen fan Brandt yn har hut oan board fan 'e Ning-Po. Hja ûnderfreget him oer wa't er is en wat er wol, bedriget him mei marteling, mar kiest der ynstee foar om seks mei him te hawwen. De oare deis nimt Brandt him mei fan board en geane se yn har sportfleantúch werom nei Tokio. Underweis lit se lykwols in ljochtkûgel yn it fleantúch ôfgean, set Bond fêst yn syn stoel en springt der dan sels út mei in parasjute om. Brandt ferkeart yn 'e ûnderstelling dat Bond omkomme sil as de fleanmasine delstoart, mar Bond wit los te kommen, makket in hurde needlâning mei it fleantúch en draaft fuort foar't dat ûntploft.
Koart nei de Jupiter 17 wurdt ek it romtefartúch fan SPECTRE lansearre, dat de Jupiter 17 stadichoan benei komt. De NASA sjocht it barren op 'e apparatuer, en de presidint fan 'e Feriene Steaten, dy't noch altyd gjin inkele twifel hat dat er mei de Russen te krijen hat, stiet op it punt om opdracht te jaan foar in algemiene Amerikaanske oanfal op 'e Sovjet-Uny. Underwilens is Kissy weromkeard by de krater mei Tanaka en syn legerke ninja's. Dy't kringe de kraterbasis binnen, wêrby't se swiere ferliezen lije troch ferdekt opstelde, op ôfstân betsjinbere masinegewearen yn 'e krater en de wjerstân fan it SPECTRE-personiel yn 'e basis.
Follybal op de Olympyske Simmerspullen 1968
Lokaasjes
De wedstriden fan it follybal tidens de Olympyske Simmerspullen 1964 waarden beoefene op de folgjende lokaasjes.
Jesaja (bibelboek)
Fryske oersetting
Gerben Colmjon sette yn 1863 in fragmint út Jesaja oer yn it Frysk (Jes. 49:15), dat útjûn waard as taheakke by dy syn Beknopte Friesche Spraakkunst. Yn 1918 publisearre dû. Geart Aeilco Wumkes yn it tydskrift Yn ús eigen tael in oersettingsfragmint fan eigen hân fan Jesaja 40:27-31, dat er it jiers dêrop ek útjoech as ûnderdiel fan syn Ut 'e Heilige Dobbe, yn 'e mande mei it hiele haadstik Jesaja 6 en de fragminten Jes. 11:1-9, 14:4-15 en 40:12-17. De earste folsleine útjefte fan Jesaja stie yn it Alde Testamint fan Wumkes en Eeltsje Boates Folkertsma, dêr't dy yn 1943 de earste Fryske bibeloersetting mei foltôgen. Om't sawol teologen as taalkundigen beswieren tsjin 'e fertaling Wumkes-Folkertsma hiene, waard fan 1966 ôf wurke oan in nije bibeloersetting, dy't yn 1978 útkaam as de Nije Fryske Bibeloersetting (mei stipe fan 'e provinsje Fryslân, it Nederlands Bijbelgenootschap te Haarlim en de Katholieke Bijbelstichting te Bokstel). Dat is de fertaling dy't noch altiten yn gebrûk is, yn 'e foarm fan 'e trêde, ferbettere druk fan 1995. De oersetting fan Jesaja waard dêrby dien troch dû. Bernard Smilde, dy't op taalkundich mêd ûnderstipe waard troch frisikus M.J. de Haan.
Formule 1 yn 2015
It Formule 1-seizoen 2015 wie it 68ste Formule 1-seizoen. De "Formule 1", offisjieel it "FIA Formula One World Championship", is de heechste klasse yn de autosport, sa is bepaald troch de FIA.
Tramwei Harkesyl - Makkum
thumb|250px|Hynstetram op de Tramwei Harkesyl-Makkum De tramwei Harkesyl - Makkum bestie fan 1898 oant 1930.
Sniewytsje en Roazerea
Ynhâld
Dy simmer komme de beide famkes bûtendoar trijeris in dwerch tsjin. Eltse kear ferkeart er yn slimme swierrichheden, mar as hja him rêde, reägearret er noartsk en ûntankber. De trêde kears is it wer krekt itselde, mar dan ferskynt de bear ynienen. De dwerch smeket him om 'e beide famkes op te fretten en himsels gewurde te litten, mar de bear slacht de dwerch dea. Op dat stuit feroaret de bear yn in prins; de falske dwerch hie him betsjoend en bestellen, mar mei syn dea is de betsjoening ferbrutsen. Sniewytsje trout dan mei de prins en Roazerea mei syn broer. Hja libje noch lang en lokkich en harren mem hoecht nea gjin earmoed mear te lijen.
Fransiskus Brandsma
Hy studearre yn Frjentsjer, en waard predikant te Eastrum op 13 maaie 1725 en bleau dat oant 1775 ta. Hy skreau in foarrede foar Foeke Sjoerds, Kort vertoog, mei wa't er ek befreone wie.
Grutte Priis Formule 1 fan Hongarije 2005
Utslaggen fan de Grutte Priis Formule 1 fan Hongarije 2005 yn Mogyoród op 31 july 2005. It wie de trettjinde fan 19 races fan de Formule 1 yn 2005. Hy waard op de Hungaroring hâlden. De race waard hâlden oer 70 omgongen, op it 4,4 km lange sirkwy foar in raceôfstân fan 306.7 kilometer.
CP-fuotbal op de Paralympyske Simmerspullen
Regels
Wichtischste ôfwikingen fan it reguliere fuotbal:
Klasifikaasje
Tidens in wedstriid moat der altyd in C5 of C6 spiler yn it fjild stean. As dat net mooglik is, dan moat it team mei seis fuotballers fierder spylje. Dêrnêst meie der tagelyk maksimaal trije C8 spilers yn it fjild stean.
Ditzumerhammrich
Lizzing
Yn it westen grinzget it doarp oan de Heinitzpolder, dy't yn de achttjinde iuw nei it drûchlizzen ûntstie. It eastlik lizzende polderlân leit 0,8 meter ûnder seenivo leit leger as it oanslike lân oan oare kant fan de dyk. Dêr rint it Ditzumer Sieltief dat as ûntwetteringskanaal foar it leech lizzende lân tsjinnet.
Yn in sûnt 1804 ûntwettere leechfeangebiet leit it Wynhamster Kolk, in gebiet mei in grutte fan 72 hektare, dat troch ferskate stoarmfloeden en de dyktrochbraken dy't dêrtroch feroarsake waarden, om 1715 hinne ûntstie. Yn de direkte omjouwing fan de Kolk leit in gebiet dat mei 2,50 meter ûnder de seespegel ien fan de leechst lizzende gebieten fan Dútslân is.
Skiednis
It dykdoarp bestie oant yn de tweintichste iuw benammen út lânwurklju, fiskers, boeren en hânwurklju. De measten libben yn earmoede. Yn de njoggentjinde iuw emigrearren likernôch 30 ynwenners nei de Feriene Steaten. Yn 1935 krigen 40 hûshâldings help troch de wurkferskaffing.
Star Trek: Strange New Worlds
Produksje
Star Trek: Strange New Worlds wie in betinksel fan Alex Kurtzman, dy't al langer by de Star Trek-franchise belutsen wie. Syn idee wurke er fierder út yn 'e mande mei Akiva Goldsman en Jenny Lumet. De searje waard produsearre troch Andrea Raffaghello foar de tillefyzjestudio's Secret Hideout, Weed Road Pictures, H M R X Productions, Roddenberry Entertainment en de CBS Studios. As útfierende produsinten wiene der behalven Kurtzman, Goldsman en Lumet ek Henry Alonso Myers, Heather Kadin, Frank Siracusa, John Weber, Rod Roddenberry, Trevor Roth en Aaron Baiers by belutsen. De titelmuzyk waard komponearre troch Jeff Russo, wylst Nami Melumad ferantwurdlik wie foar de soundtrack.
Gallo-Romaanske talen
Etymology
De namme fan 'e Gallo-Romaanske talen giet werom op Galje. Dat wie yn 'e Romeinske Tiid de namme foar in oarspronklik fierhinne troch de Kelten bewenne gebiet dat it hjoeddeistige Frankryk, Belgje, Switserlân en noardlik Itaalje omfette.
Underferdieling
De Gallo-Romaanske taalgroep bestiet út ferskate subgroepen: It swiertepunt fan 'e taalgroep wurdt foarme troch de Oïlyske talen, dêr't it Frânsk ta heart. De Gallo-Italyske talen wurde yn noardwestlik Itaalje sprutsen en wurde faak foar dialekten fan it Italjaansk (in Eastromaanske taal) oansjoen. De Reto-Romaanske talen wurde yn noardeastlik Itaalje en de súdlike Alpen sprutsen. It Franko-Provansaalsk is in oergongstaal tusken de Oïlyske groep yn it noarden en it Oksitaansk en it Gallo-Italysk yn it suden.
Grutte Priis Formule 1 fan Austraalje 2015
Utslaggen fan de Grutte Priis Formule 1 fan Austraalje 2015 yn Melbourne op 15 maart. It wie de earste race fan 19 races fan de Formule 1 yn 2015. Hy waard op it Albert Park Circuit hâlden. De race waard hâlden oer 58 omgongen, op it 5,3 km lange sirkwy oer in raceôfstân fan 307,6 kilometer.
Ynternasjonaal Filmfestival fan Gijón
Prizen
Op it Ynternasjonaal Filmfestival fan Gijón wurde ferskate prizen útrikt. De winners dêrfan wurde útornearre troch in ynternasjonale faksjuery fan fiif of mear lju út 'e filmyndustry, in jongereinsjuery fan 50 persoanen fan tusken de 17 en 26 jier, en, sûnt 2005, in sjuery besteande út leden fan 'e Ynternasjonale Federaasje fan Filmkritisy (FIPRESCI).
Kleaster Heiligengrabe
It kleaster Heiligengrabe is in earder sistersjinzersk kleaster yn Heiligengrabe de lânkring Ostprignitz-Ruppin yn de Dútske dielsteat Brandenburch. It kleaster waard yn troch markgreve Otto IV yn 1287 stifte. Twa jier letter ûnstie yn 1289 de mienskip fan in abdis en tolve sistersjinzerske nonnen, dy't út Neuendorf (Altmark) ôfkomstich wiene. Sûnt 1317 waard der foar it earst skreaun oer it bestean fan it kleaster. Nei de reformaasje waard it sistersjinzerske kleaster in protestantsk stift.
Bloedwûnder
Ferwizings nei of âldere boarnen oer it bestean fan dy leginde binne ûnbekend. It soe hiel goed kinne dat de leginde yn it ramt fan de kontrareformaasje betocht waard, om sa de beafeart, der't Maarten Luther nea mei op hie, dochs wer oantrún te jaan. Hoe dan ek, abdis Anna von Rohr liet op basis fan de houtgravueres foar de yn 1512 ynwijde Hillich-Grêf kapel skilderijen meitsje en der ûntstie in grutte stream pylgers nei it plak dêr't de hosty neffens it ferhaal ea begroeven wie. Fan de skilderijen binne noch sân bewarre bleaun, dy't yn it kleastermuseum te sjen binne.
Stiftstsjerke
Under de oargelgalerij is in romte mei seis fan de sân bewarre panelen út 1532 mei foarstellings fan de stiftingsleginde.
Hillich Grêfkapel
Yn de rin fan de iuwen wie de kapel brekfallich woarn en oan it begjin fan de 20e iuw fûn ûnder lieding fan Johannes Otzen in restauraasje plak. De tsjerke hat in neogoatyske ynrjochting mei beskilderings oan de eastlike kant dy't fertelle oer de stifting fan it kleaster en de reformaasje.
Singin' in the Rain (film)
Plot
Op 'e reade loper by de premiêre fan syn nijste film, The Royal Rascal, wurdt Don ynterviewd troch Dora Bailey, in liedende sjoernaliste fan 'e rabbersparse, oan wa't er op temûk sarkastyske wize in folslein oerdreaune ferzje fan syn libben ferteld, wêrby't syn wurden op humoristyske wize tsjinsputsen wurde troch flashbacks. As Don en Cosmo nei de premiêre ûnderweis nei in feest midden yn 'e stêd in lekke bân krije, wurdt Don bestoarme troch jonge froulike fans, dy't him letterlik de klean fan it liif begjinne te skuorren. Om te ûntsnappen spingt er yn in passearjende auto, dy't bestjoerd wurdt troch de jonge dûnseresse Kathy Selden.
De premiêre fan The Dancing Cavalier is in ûnbidich súkses. Pas neitiid ûntdekke Don, Kathy en Cosmo wat Simpson mei Lina ôfpraat hat. Earder hie Don nei premiêres altyd in taspraak foar it publyk holden, mar no't it súkses Lina nei de holle stige is, stiet se derop dat se de oanwêzigen diskear sels tasprekke sil. Har hege en aaklik skerpe stimlûd liedt lykwols ta spottende reäksjes fan it publyk, dat begjint te roppen om har yn it echt sjongen te hearren. Don, Cosmo en Simpson mûskopje even wat mei-inoar, wêrnei't se Kathy opdrage om efter de gerdinen Singin' in the Rain te sjongen, sadat Lina, foar de gerdinen, it liet playbacke kin. Kathy, dy't dat as ferrie fan Don beskôget, docht mei tsjinnichheid wat har sein wurdt.
Preproduksje
Om't in protte fan 'e ferskes fan Freed en Brown skreaun wiene yn 'e jierren dat de filmyndustry fan Hollywood frij hommels oerstapte fan stomme film op lûdsfilm, besleaten Comden en Green om 'e nije film yn dy tiid te pleatsen. Al rillegau kamen se op it idee fan in held út histoaryske romantyske stomme films mei in eftergrûn yn vaudeville, dy't de oergong nei lûdsfilms oerlibbet troch werom te fallen op syn talinten foar sang en dûns. Dat wie in personaazje dat Gene Kelly op it liif skreaun wie, mar dyselde wie op dat stuit mei goreograaf Stanley Donen oant kop en earen behelle yn 'e produksje fan An American in Paris en wie sadwaande net te beroppen.
Distribúsje
De distribúsje fan Singin' in the Rain waard fersoarge troch Loew's Inc. De film gie op 27 maart 1952 yn New York yn premiêre. Yn 1992 waard Singin' in the Rain útbrocht as VHS-keapfideo. Yn 2002 ferskynde de film op dvd (wêrfoar't er folslein digitaal reparearre waard), en yn july 2012 folge de earste útjefte op blu-ray.
Opbringst
Singin' in the Rain brocht yn 'e bioskopen yn 'e Feriene Steaten en Kanada $3.263.000 op, en yn alle oare lannen en territoaria $2.367.000. Wrâldwiid kaam de opbringst dêrmei út op $5.630.000. Ofset tsjin it budget fan $2.500.000 betsjut dat in winst fan $3.130.000. Dêrmei wie it de op njoggen nei meast opbringende film fan 1952. Fan dat bedrach moasten lykwols de marketingkosten noch ôflutsen wurde, sadat de film MGM úteinlik mar $666.000 skjinne winst oplevere.
Prizen
Jean Hagen waard foar har fertolking fan 'e oaljedomme en dochs fileine Lina Lamont yn Singin' in the Rain nominearre foar de Oscar foar bêste byrol fan in aktrise. Donald O'Connor wûn de Golden Globe foar bêste byrol fan in akteur mei syn optreden as Cosmo Brown. Betty Comden en Adolph Green wûnen in Writers Guild of America Award mei harren senario.
Gallo (taal)
Skiednis
Nei de Normandyske Ynvaazje fan it Keninkryk Ingelân yn 1066 oefene it Gallo oansjenlike ynfloed út op 'e ûntwikkeling fan 'e Anglo-Normandyske taal dêre. In grut diel fan 'e lieders fan 'e Normanjers wie nammentlik eins ôfkomstich út Opper-Bretanje.
Georgysk-Otterdokse Tsjerke
Skiednis
Neffens de leginde is de Georgysk-Otterdokse Tsjerke stifte troch de apostel Andréas, dy't oan 'e ein fan 'e earste iuw Skysje en de kusten fan 'e Swarte See besocht hawwe soe. Yn wurklikheid fûn dy stifting plak nei't kening Mirian III fan Ibearje him om 334 hinne ûnder druk fan 'e Romeinske keizer Konstantyn de Grutte dope liet en neitiid syn keninkryk kristene (wierskynlik yn 337). Hoewol't der yn Georgje oant hjoed de dei ta heidenske eleminten mei it kristendom fermongen binne, ûntjoech de tsjerke him der al rillegau ta in wiere folksreligy. Yn 't earstoan wie de Georgyske tsjerke alhiel ûnderhearrich oan it Patriargaat fan Antiochië, mar yn 486 of dêromtrint waard de autonomy fan 'e Georgyske tsjerke erkend troch de patriarch fan Antiochië. Yn 'e iuwen dêrnei wreide it kristendom him út oer alle Georgyske keninkriken en foarstedommen. Yn 1010 waard de katolikos fan Kartly ferheft ta de rang fan patriarch.
Adultex Award
De Adultex Awards binne in groep Australyske prizen dy't ienris yn it jier takend wurde foar de bêste seksprodukten, wêrûnder pornografyske films. Dizze prizen wurde útrikt op 'e Adultex-erotykfakbeurs yn de Gold Coast, in baaiplak oan 'e súdeastlike kust fan 'e Australyske provinsje Queenslân, 94 km besuden de provinsjale haadstêd Brisbane. Neffens de eigen webside is Adultex "de grutste gearkomste fan produsinten en ferkeapers út 'e pornoyndustry op it súdlik healrûn". Yn 2012 wûn bgl. de Amerikaanske pornoaktrise Jesse Jane in Adultex Award.
China National Space Administration
Skiednis
In hichtepunt yn 'e skiednis fan 'e CNSA wie de lansearring, op 15 oktober 2003, fan 'e Shenzou 5, it earste Sineeske bemanne romteskip.
Bestjoer
It haadkertier fan 'e CNSA is fêstige yn it Haidian-distrikt fan 'e Sineeske haadstêd Peking. De organisaasje ressortearret ûnder de State Administration for Science, Technology and Industry for National Defence (SASTIND), in buro fan it Sineesk Ministearje fan Yndustry en Ynformaasjetechnology. It haad fan 'e CNSA wurdt beneamd troch de Steatsried fan 'e Folksrepublyk Sina.
Grutte Priis Formule 1 fan Maleizje 2015
Utslaggen fan de Grutte Priis Formule 1 fan Maleizje 2015 yn Kuala Lumpur op 29 maart. It wie de twadde race fan 19 races fan de Formule 1 yn 2015. Hy waard op Sepang hâlden. De race waard hâlden oer 58 omgongen, op it 5,3 km lange sirkwy oer in raceôfstân fan 310,4 kilometer.
Herfoarme tsjerke (Driezum)
Skiednis
De midsiuwske tsjerke waard oan it begjin fan de 18e iuw ôfbrutsen en ferfongen troch de tsjintwurdige tsjerke, dy't yn 1713 foltôge waard. In gevelstien boppe de noardlike tagong betinkt de bou fan de tsjerke. Boppe de súdlike tagong waard in sinnewizer út 1730 ynmitsele.
Besetting fan Wounded Knee
De besetting
Dêrta oantrune troch froulike stamâldsten lykas Ellen Moves Camp, de oprjochtster fan 'e OSCRO, en Gladys Bissonette, teagen op 27 febrewaris 1973 likernôch 200 aktivisten fan 'e Amerikaanske Yndiaanske Beweging (AIM) en jonge Oglala-Lakota út it Pine Ridge Reservaat, dy't op it regear fan Wilson tsjin wiene, nei it plakje Wounded Knee ta, de lokaasje fan it kwea ferneamde Bloedbad fan Wounded Knee út 1890. Under lieding fan Dennis Banks, in Odjibwe út it Leech Lake Reservaat yn Minnesota, Carter Camp, in Ponka út Oklahoma, en Russell Means, in Oglala-Lakota út it Pine Ridge Reservaat, dy't letter ynternasjonale ferneamdheid krije soe as Hollywood-akteur, besetten se de gebouwen fan it doarp út protest tsjin Wilson syn regear en tsjin 'e behanneling fan 'e Amerikaanske Yndianen yn it algemien, lykas it oanhâldende wegerjen fan 'e federale oerheid om him oan syn eigen ferdraggen mei de Yndiaanske folken te hâlden.
On Her Majesty's Secret Service (film)
Casting
Sean Connery, dy't yn alle foargeande James Bond-films fan Eon Productions de rol fan geheim agint James Bond spile, hie al yn 1966, ûnder de opnamen fan You Only Live Twice, oanjûn dat dy film foar him de lêste kear wie dat er yn 'e hûd fan Bond krûpe woe. Hy fûn dat de Bond-films safolle fan syn tiid yn beslach namen, dat er der suver net mear oan ta kaam om oare rollen te spyljen, en teffens wied er beducht foar it gefaar fan typecasting. Ek spile mei dat er spul krigen hie mei produsint Albert R. Broccoli, en dat de beide mannen al ûnder de opnamen fan You Only Live Twice net mear on speaking terms wiene. De makkers fan On Her Majesty's Secret Service moasten dêrom op 'e siik nei in nije Bond.
Opnamen
De opnamen foar On Her Majesty's Secret Service setten op 21 oktober 1968 útein yn it kanton Bern yn sintraal Switserlân. De sênes yn 'e allergyklinyk fan Blofeld waarden filme yn it rotearjende restaurant Piz Gloria op 'e top fan 'e Schilthorn, deunby it doarpke Mürren. De skysêne waard opnommen op in skypyste yn 'e krite Saas-Fee, de krystfiering yn Grindelwald en inkele bykommende sênes waarden yn 'e stêd Bern sketten. De produksje waard behindere troch gebrek oan sniefal, dat foar drege omstannichheden soarge by de skysênes. Uteinlik duorren de opnamen yn Switserlân 56 dagen langer as yn 't foar tocht wie. Yn maart 1969 ferhuze de produksje nei de Pinewood Studios yn Buckinghamshire foar de binnendoarsênes, wêrnei't yn april de sênes yn Portegal opnommen waarden op lokaasje yn Estoril en Lissabon en op it strân Praia do Guincho.
Untfangst
Fan 'e filmkritisy krige On Her Majesty's Secret Service mingde resinsjes. Der wie benammen krityk op it aktearjen fan George Lazenby as de nije James Bond. Sa skreau Derek Malcolm yn 'e Britske krante The Guardian op dit mêd: "[Lazenby] is gjin goede akteur, en hoewol't ik ek nea fûn haw dat Sean Connery botte stylfol wie, binne der mominten dat men langet nei in bytsje fan syn lûsje swier." En yn 'e Chicago Tribune skreau Gene Siskel dat Lazenby "Sean Connery syn skuon [of] Aston Martin […] net folje kin. De nije 007 is mear jongeseftich en fan gefolgen minder man. Hy bestelt syn iten net mei deselde swier en it ûntbrekt him oer it algemien oan it selsfoldiene gnyske dat Connery altyd paraat hat en oerdraacht oan syn publyk."
Al mei al hie On Her Majesty's Secret Service lange tiid de reputaasje ien fan 'e swakste, sa net de alderswakste, James Bond-film te wêzen. Dat feroare lykwols meitiid. De foaroansteande Amerikaanske filmkritikus James Berardinelli fette dy feroarjende beoardieling yn 2003 sa gear: "útsein ien produksje-aspekt is [On Her Majesty's Secret Service] fierwei it bêste diel fan 'e langrinnende James Bond-rige. De film befettet guon fan 'e spannendste aksjesênes dy't ea it wite doek berikt hawwe, in oandwaanlik leafdesferhaal en in aardige subplot wêryn't agint 007 Har Majesteits Geheime Tsjinst bedonderet (en sels driget om dêrút ûntslach te nimme)."
Resultaat
On Her Majesty's Secret Service brocht yn 'e bioskopen yn it Feriene Keninkryk £750.000 op, en wrâldwiid $64,6 miljoen. Hoewol't dat mar likernôch de helte wie fan wat de foargeande James Bond-film You Only Live Twice opbrocht, wie On Her Majesty's Secret Service dochs yn it Feriene Keninkryk de meast opbringende en wrâldwiid ien fan 'e meast opbringende films fan 1969. Nei't de film inkele kearen op 'e nij yn 'e bioskopen brocht wie, bedroech de totale opbringst wrâldwiid úteinlik $82 miljoen. Ofset tsjin it budget fan $7 miljoen betsjut dat in winst fan $75 miljoen, hoewol't dêr de marketingkosten noch wol ôf moatte.
When Harry Met Sally...
Plot
As Harry en Sally yn in winkel binne om tegearre in houlikskado foar Jess en Marie út te sykjen, rinne se dêr Harry syn eks-frou Helen en har nije man Ira tsjin it liif. Harry rekket alhiel oerémis fan dy moeting. Letter dy middei makket er rûzje mei Sally as sy tsjin him seit dat er net altyd alles der samar útsmite kin wat er tinkt en hy har ferwyt dat se har gefoelens oer har ôfbrutsen relaasje mei Joe ûnderdrukt. Net folle letter heart Sally dat Joe in nije freondinne hat mei wa't er trouwe sil. No is dat noch dêroan ta, mar it frommes is ek al yn ferwachting, en dat wie no krekt it punt dêr't hàr relaasje mei him op stikkenrûn is. Sally konkludearret dêrom dat Joe wol bern hawwe woe, allinne net mei hàr. Se is alhiel yn triennen en Harry hastiget him nei har appartemint ta om har te treastgjen. It rint derop út dat er de nacht oerbliuwt en seks mei har hat.
Untfangst
Fan 'e filmkritisy krige When Harry Met Sally... oer it algemien positive resinsjes. Sa omskreau Roger Ebert fan 'e Chicago Sun-Times Rob Reiner omreden fan dizze film as "ien fan Hollywoods alderbêste komeedzjeregisseurs." De film sels fûn er "foar it meastepart gewoan, yn 'e sin fan opbou en de wize dêr't er ús ferwachtings op ferfollet. Mar wat him bysûnder makke, los fan it senario fan Ephron, is de gemy tusken Crystal en Ryan." Yn 'e krante USA Today parte Mike Clark 3 fan 4 stjerren ta oan When Harry Met Sally... Hy skeau: "Crystal is grappich genôch om foar te kommen dat Ryan mei de hiele film fuortrint. Sy is lykwols ferpletterjend yn in optreden dat wol as in iepenbiering kwalifisearre wurde kin […]."
In ôfwikende miening wie Caryn James fan The New York Times tagedien, dy't When Harry Met Sally... omskreau as in "faak grappige, mar alderraarst sa holle film". Hja ornearre dat de film oer de "romantisearre libbens fan yntelliginte, súksesfolle, neuroatyske New Yorkers" gie, en karakterisearre de film as "de tillefyzjekomeedzjesearjeferzje fan in Woody Allen-film, fol fermaaklike útspraken en sênes, [mar] allegear trochdrinzge mei in ûnkomfortabel gefoel fan déjà-vu."
Daniël (bibelboek)
Fryske oersetting
Yn 1919 joech dû. Geart Aeilco Wumkes, yn syn Ut 'e Heilige Dobbe, û.m. in oersettingsfragmint fan eigen hân fan Dan. 4:4-18 út. De earste folsleine útjefte fan Daniël stie yn it Alde Testamint fan Wumkes en Eeltsje Boates Folkertsma, dêr't dy yn 1943 de earste Fryske bibeloersetting mei foltôgen. Om't sawol teologen as taalkundigen beswieren tsjin 'e fertaling Wumkes-Folkertsma hiene, waard fan 1966 ôf wurke oan in nije bibeloersetting, dy't yn 1978 útkaam as de Nije Fryske Bibeloersetting (mei stipe fan 'e provinsje Fryslân, it Nederlands Bijbelgenootschap te Haarlim en de Katholieke Bijbelstichting te Bokstel). Dat is de fertaling dy't noch altiten yn gebrûk is, yn 'e foarm fan 'e trêde, ferbettere druk fan 1995. De oersetting fan Daniël waard dêrby dien troch dr. F. Boonstra, dy't op taalkundich mêd ûnderstipe waard troch frisikus Jacobus W. Zantema.
Masoretyske Tekst
De Masoretyske Tekst wurdt rûnom brûkt as de basis foar oersettings fan it kristlike Alde Testamint yn protestantske bibels, en sûnt 1943 ek foar guon roomske bibels, hoewol't de eastersk-otterdokse tsjerken foar dat doel fêsthâlde oan it gebrûk fan 'e Septuaginta, mei't hja dy as godlik ynspirearre beskôgje. Nei't yn 'e fyftiger jierren de Deade-Seerôlen ûntdutsen waarden, hat bliken dien dat de Masoretyske Tekst op guon plakken frijwol identyk is oan 'e Tenach fan 200 f.Kr., mar dat er op oare plakken gâns ôfwykt.
Brig o' Doon
Skiednis
De Brig o' Doon is nei alle gedachten boud yn 'e iere fyftjinde iuw, hoewol't dêr gjin dokumintêr bewiismateriaal fan bewarre bleaun is. Neffens arsjitekturaal histoarikus John R. Hume soe de brêge boud wêze yn opdracht fan James Kennedy, in biskop fan Dunkeld en St Andrews, dy't yn 1465 kaam te ferstjerren. De earste fermelding fan 'e Brig o' Doon yn in histoaryske boarne datearret lykwols pas út 1512.
Tsjin 1593 waard de steat fan 'e brêge omskreaun as "ferrinnewearre". Troch de jierren hinne is de Brig o' Doon withoefolle kearen restaurearre, de lêste kear yn 1978.
Amerikaanske Yndiaanske Beweging
Skiednis
Hoewol't de AIM sûnt de jierren santich minder yn it nijs west hat, is it noch altyd in tige ynfloedrike aktivistyske beweging, dy't op alle mêd striidt foar Yndiaanske belangen yn 'e Feriene Steaten. Troch in ferline wêryn't foar it gebrûk fan geweld gauris net tebekskrille waard, leit de organisaasje benammen by polityk rjochts oriïntearre Amerikanen op in tige minne namme.
De Griene Ierde
Fryske oersetting
Oersetter Fan der Mear hat mei dit boek in goed jier, fan 21 novimber 2011 oant 15 desimber 2012, besteld west. Yn in artikel fan Sietse de Vries yn 'e Ljouwerter Krante fan 12 july 2013 sei Fan der Mear: "Sjoch, it Frysk is in frij beheinde taal. It hat in soad wurden foar it boerewurk en foar it doarpslibben en de ambachten dy't dêrby hearre. Mar ast de grutte wrâld beskriuwe wolst, hat it dêr faak gjin wurden foar. It Nederlânsk is wat dat oangiet folle riker en it Ingelsk is noch wer twa kear sa ryk. Nammerste grutter is de útdaging om Ingelske boeken oer te setten yn it Frysk." De Vries ljochte dêrby ta: "[Fan der Mear] hat besocht it yn eigentiidsk Frysk oer te setten en sa min mooglik wurden brûkt dy't net yn de sprektaal foarkomme." Dat docht er mei wurdgebrûk as "baby" ynstee fan "poppe"; "droom" ynstee fan "dream"; "toch" ynstee fan "dochs"; "ferdedigje" ynstee fan "ferdigenje"; "geweten" ynstee fan "gewisse"; en "Ingels" ynstee fan "Ingelsk". Lykas mei de measte dingen, sille de mienings deroer ferdield wêze oft soks yn it gefal fan in boek as De Griene Ierde wol needsaaklik of moai is. Foar in protte minsken fielt it gebrûk fan nije lienwurden ("baby") en hollanistyske ynterferinsjes ("ferdedigje", "geweten", ensfh.) anagronistysk oan yn in histoaryske roman dy't tusken 1909 en 1929 spilet.
Kening Hagler
Kening Hagler (Ingelsk: King Hagler) of Nopkehee, berne as Arataswa Haigler (±1700 – 30 augustus 1763) wie in opperhaad fan 'e Katôba (Catawba), in Yndiaansk folk fan it Amerikaanske súdeasten, yn 'e steat Súd-Karolina. Hy waard de lieder fan syn folk yn 1750, nei't syn foargonger, Kening Yanabe Yalangway, omkommen wie by in oerfal troch de Irokezen. Kening Hagler (de blanke kolonisten yn Súd-Karolina neamden doedestiden alle Yndiaanske opperhaden "kening") kaam bekend te stean as in fredesstifter en in trouwe bûnsgenoat fan 'e Britske kolonisten, mar dêrnjonken ek as in fûleindich ferdigener fan 'e rjochten fan syn folk.
Katedraal fan Bayeux
Goatyske bou
Tusken 1245 en 1255 waard der fierder wurke oan it skip fan de Us-Leaffrouwekatedraal. Dêr waard foar it earst yn Normandje de rayonnante gotyk tapast. Lang om let waard ek it dwersskip fernijd. Yn 1226 waard de súdlike earm foltôge en yn 1250 de noardlike, mar de dekoraasje waard pas yn de twadde helte fan de 13 iuw oanbrocht. Yn dat tiidrek waard ek it timpaan fan it súdlike transept mei de skiednis fan Thomas Becket makke.
Ek waard der fierder oan de westlike gevel wurke. De romaanske tuorren krigen spitsen en de gevel mei fiif portalen fersierd. De yn it earste fearn fan de 14e iuw boude krusingstoer waard yn 1425 troffen troch de bliksem. In restauraasje sette útein, mar der kaam pas skot yn it wurk mei in jefte fan biskop Loadewyk II fan Harcourt (1460–1479), dy't de réalisaasje dêrfan finansjeel folslein op him naam. Under lieding fan de aristokraat François de Bricqueville plonderen hugenoaten de katedraal yn de jierren 1562-1563. De bylden, kapellen en oargels waarden ferneatige, lykas ek de reliken dy't de tsjerke besiet.
USS Utah (skip út 1911)
Iere jierren
De USS Utah waard op 31 augustus 1911 troch de Amerikaanske Marine yn 'e feart nommen. Der folge fuortendaliks in earste trainingsreis nei it Karibysk Gebiet, wêrby't û.m. Galveston yn Teksas, Kingston yn Jamaika en de Marinebasis Guantanamo Bay yn Kuba oandien waarden. Dêrnei waard it skip yn maart 1912 tafoege oan 'e Amerikaanske Atlantyske Float.
Earste Wrâldoarloch
Tsjin 'e tiid dat de oarloch op 11 novimber 1918 beëinige waard, hie de USS Utah noch gjin skot lost. Yn desimber eskortearren tsien Amerikaanske slachskippen, wêrûnder de USS Utah, it passazjiersskip de SS George Washington, mei de Amerikaanske presidint Woodrow Wilson oan board, nei de Frânske havenstêd Brest. Dêrwei reizge dy oer lân troch nei de Fredeskonferinsje fan Parys. De folgjende dei, 14 desimber, setten de slachskippen ôf oer de Atlantyske Oseaan, wêrnei't se op 26 desimber feestlik ynhelle waarden yn New York.
Ynterbellum
Yn it Ynterbellum tsjinne de USS Utah fan july 1921 oant oktober 1922 as it flaggeskip fan it Amerikaanske flottylje yn Jeropa. Werom yn Noard-Amearika waard it skip wer it flaggeskip fan BatDiv 6 (Slachskipdifyzje 6), op 'e nij mei de USS Nevada en de USS Oklahoma. Yn 1924 brocht de USS Utah in Amerikaanske diplomatike misje, mei as ien fan 'e leden generaal fan it leger John J. Pershing nei Perû foar de hûndertste betinking fan 'e Slach by Ayacucho. Oanslutend waard in rûnreis by de kust fan Súd-Amearika lâns ôflein, wêrby't û.m. Montevideo yn Oerûguay, Rio de Janeiro yn Brazylje, La Guaira yn Fenezuëla en Havana yn Kuba oandien waarden. Yn 1925 waard de USS Utah yngeand modernisearre. Yn 1928 folge in twadde rûnreis by Súdamerikaanske havens lâns, wêrby't yn Montevideo presidint-elekt Herbert Hoover en syn gefolch oppikt waarden en fia Rio de Janeiro thúsbrocht waarden yn New York.
Neisleep
Yn 1942 waard besocht de USS Utah te bergjen, mar it skip glied los en sonk wer nei de boaiem fan 'e lagune. Dêrnei liet men it âlde skip fierders gewurde, om't it dochs gjin militêre wearde mear hie. It duorre noch oant 5 septimber 1944 foar't de USS Utah formeel troch de Amerikaanske Marine út 'e feart helle waard. De stoflike omskotten fan 'e bemanningsleden dy't by it ta sinken bringen fan it skip omkamen, waarden ek nea burgen, dat it wrak waard neitiid beskôge as in oarlochsgrêf. Yn 1972 waard der by it plak dêr't it wrak noch leit in monumint oprjochte, dat ûnderdiel útmakket fan it Nasjonaal Tinkteken foar Pearl Harbor. Yn maaie 1989 waarden de wrakken fan 'e USS Utah en de USS Arizona, it iennichste oare sonken skip dat nea boppe wetter helle waard, opnommen yn it Amerikaanske Nasjonaal Register fan Histoaryske Plakken.
Servatius
Libben
Skiedkundigen kinne net in soad oer Servatius mei wissichheid sizze. Wol is dúdlik dat Servatius biskop fan it Belgyske Tongeren west hat. Foar in lang skoft waard Servatius mei in oare Servatius betiizge. De kronykskriuwer Sulpicius Severus neamt in Servatius of Sarbatios út Galje, dy't yn 343 oan de synoade fan Sardica (it tsjintwurdige Sofia yn Bulgarije). Yn 346 naam Servatius diel oan it konsylje yn Keulen en yn 359 oan in synoade yn Rimini. Dy libbe dus in iuw earder dan de troch Gregoarius fan Toers neamde Servatius, yn in tiid dat der fan it kristendom yn de kontrijen fan Tongeren noch gjin sprake wêze koe. Dy Servatius liet him op synoades kenne as in fûl tsjinstanner fan it arianisme.
Yn de midsiuwen reitsje beide figueren mei inoar betiizge en wurde se ta ien hillige gearstald. Dy konstruearre hillige waard al yn 340 biskop fan Tongeren, mar ferhûze de biskopssit letter nei Maastricht, dêr't er op 13 maaie 384 stoar. Neffens guon waard er mei in klomp deaslein, neffens oaren soed er fredich stoarn wêze.
The Internship
The Internship is in Amerikaanske komeedzjefilm út 2013 ûnder rezjy fan Shawn Levy, mei yn 'e haadrollen Vince Vaugh en Owen Wilson. De titel betsjut "De Wurkstaazje". It ferhaal giet oer twa koartby ûntsleine ferkeapers dy't op in wurkstaazje geane by ynternetbedriuw Google en dêr foar in fêste baan konkurrearje moatte mei folle jongere en technysk better ûnderleine rivalen. The Internship is de twadde film wêryn't haadrolspilers Vaugh en Wilson gearwurken nei harren súkses yn Wedding Crashers, út 2005. De film krige oer it algemien negative resinsjes fan 'e filmkritisy en prestearre teloarstellend yn 'e bioskopen.
Litchfield (Konettikut)
Plakken dy't ûnder de town falle binne:
Ynternasjonaal Filmfestival fan de Bahama's
Yn 2015 waard it Ynternasjonaal Filmfestival fan 'e Bahama's troch MovieMaker Magazine opnommen op in list fan 'e 25 'coolste' filmfestivals fan 'e wrâld.
Hantsjemierpaad
It Hantsjemierpaad is in tal fan kuierrûtes basearre op de paden dy hantsjemieren yn de rin der iuwen rûn hawwe.
Kleaster Jeruzalim (Gerkeskleaster)
thumb|De brouwerij fan it kleaster waard [[1629 ferboud ta Herfoarme tsjerke]] Kleaster Jeruzalim is de namme fan in kleaster dat 1240 fan muontsen út kleaster Klaarkamp yn it Gerkeskleaster fan no stichte waard. It kleaster waard njoggen jier letter yn 1249 opnaam yn de Sistersjenzer oarder. It kleaster waard boud fanwege grutgrûnbesitter Gerke Harkema fan Twizel. Sadwaande waard it yn de praktyk ek Gerke's Kleaster neamd. It kleaster waard 1580, útsein de brouwerij, ôfbrutsen.
Tramwei De Jouwer - Snits
Haltes
(net folslein)
Follybal op de Olympyske Simmerspullen 1972
Foarwedstriden
Yn groep A gie de Sowjetuny as earste troch nei de heale finales en Bulgarije gie as twadde nei de heale finales. Yn groep B gie de Japan as earste troch nei de heale finales en East-Dútslân gie as twadde nei de heale finales.
Froulju
De 8 dielnimmende lannen wiene ferdield yn 2 groepen.
Bel en de Draak
Bel en de Draak, yn it Hebriuwsk: באל ודרקון, Bel u-Draqun, is in apokrife Gryksktalige tafoeging oan Daniël, in boek fan sawol de joadske as de kristlike Bibel. Yn 'e joadske Tenach en yn it Alde Testamint fan 'e Bibel sa't dat yn gebrûk is ûnder de protestantske denominaasjes is allinnich de tekst fan Daniël werjûn neffens it Hebriuwsktalige orizjineel, dus sûnder Bel en de Draak of de oare Taheakken op it Boek Daniël (Azarja en Suzanne). De Anglikaanske Tsjerke lit Bel en de Draak ôfprintsje yn syn bibels, mar ûnder it betingst dat it net bedoeld is om 'e tsjerklike lear op te basearjen (dus inkeld foar de nijsgjirrigens). Yn 'e Roomsk-Katolike Tsjerke, lykwols, heart Bel en de Draak wol ta de kanon en foarmet it gewoan haadstik 14 fan it boek Daniël (nei Suzanne, dat dêr haadstik 13 is). En yn 'e eastersk-otterdokse tsjerken, dy't de gearstalling fan 'e Septuaginta, de iere Grykske bibeloersetting, oanhâlde, is dat krekt-en-gelyk. Yn 'e Nije Fryske Bibeloersetting fan 1978, dêr't Daniël mar tolve haadstikken hat, wurdt Bel en de Draak mei de oare beide tafoegings oan Daniël fermeld by de apokrife boeken as in taheakke by it Alde Testamint.
Grutte Priis Formule 1 fan Bachrein 2015
Utslaggen fan de Grutte Priis Formule 1 fan Bachrein 2015 yn Sakhir op 19 april. It wie de fjirde race fan 19 races fan de Formule 1 yn 2015. Hy waard op it Bahrain International Circuit hâlden. De race waard hâlden oer 57 omgongen, op it 5,4 km lange sirkwy foar in raceôfstân oer 308,4 kilometer.
Samuel Taylor Blue
Biografy
Yn 1928 waard Blue foar it earst keazen as opperhaad fan 'e Katôba, in funksje dy't er oant 1939 beklaaie soe en nochris foar in koarte perioade yn 1956. Fan 1939 oant syn dea waard er ek rûnom beskôge as ien fan 'e wichtichste lieders fan syn folk, al hied er datoangeande doe formeel gjin amt. Under syn termyn as opperhaad spriek Blue geregeldwei yn Kolumbia it steatskongres fan Súd-Karolina ta oangeande oangelegenheden dêr't de Katôba mei te krijen hiene. Yn 1929 sette er útein mei de striid foar de lânrjochten fan 'e Katôba, in proses dat úteinlik pas yn 1993 besljochte wurde soe. Dêrnjonken wied er in liedend figuer by it krewearjen fan 'e stamme om federale erkenning te krijen, wat yn 1941 slagge. Fierders died er alle war om 'e kultuer fan syn folk te behâlden en te beskermjen, wurke er gear mei ferskate foaroansteande taalkundigen om safolle mooglik kennis oer de útstjerrende Katôba-taal foar it neislachte te bewarjen, en wied er in fûleindich tsjinstanner fan alkoholkonsumpje.
Tramwei Lippenhuzen - Easterwâlde
Haltes
(net folslein)
Sully (film)
Plot
Op 'e middei fan 15 jannewaris 2009 geane piloat Chesley Sullenberger, byneamd 'Sully', en syn ko-piloat Jeff Skiles oan board fan US Airways-flecht 1549, dêr't se mei fan 'e Lofthaven LaGuardia yn New York nei de Ynternasjonale Lofthaven Charlotte Douglas yn Charlotte (Noard-Karolina) sille. As se noch mar trije minuten yn 'e loft binne, rekket de Airbus A320-fleanmasine dêr't se yn fleane, op in hichte fan likernôch 2.800 foet (oftewol 850 m) in flecht guozzen. Der wurde fûgels yn 'e strielmotors sûgd, wat resultearret yn it útfallen fan allebeide motors.
Kontroverse
Sully soarge foar in lytse kontroverse troch de wize dêr't de National Transportation Safety Board (NTSB), de Amerikaanske rie foar ferkearsfeiligens, yn 'e film op ôfskildere wurdt, nammentlik as in skuldsykjende ynstânsje fan buropiloaten dy't der troch harren tunnelfyzje fan oertsjûge binne dat Sullenberger ferantwurdlik wêze moat foar it fleanynsidint, ynstee fan 'e útfallende technyk dêr't er himsels en de oare ynsittenden fan sjen moast te rêden. Nei't de film útkommen wie, protestearren de NTSB-wurknimmers dy't by it ûndersyk nei US Airways-flecht 1549 belutsen wiene, tsjin dy karakterisearring.
Py (letter)
thumb|165px|''De haadletter en lytse letter py. De py (haadletter Π, ûnderkast π, Gryksk: π) is de sechtjinde letter fan it Grykske alfabet. π' is it Grykske sifer foar 80 en ,π foar 80 000 (in komma foar de letter jout in tûzental oan). Der is in oare skriuwwize fan de lytse letter py, dy't liket op de lytse letter omega: \varpi\!.
Wiskunde
Yn de wiskunde stiet lytse letter py (π) foar it getal 3,1415926535897.... Sjoch py. De haadletter pi (Π) wurdt brûkt om in produkt oan te jaan en wurdt dêrom it multiplikaasjeteken neamd.
Swart
Religy
De Swarte Standert (السوداء راية, rāyaẗ al sawdā’) is yn 'e tradysje fan 'e islaam de histoaryske flagge dy't fierd waard troch de profeet Mohammed. Hy bestiet út in swart fjild mei dêrop yn wite Arabyske letters de sjahada, de islamityske leauwensbelidenis ("Der is gjin God útsein God en Mohammed is Syn profeet"). De Swarte Standert wurdt ek wol راية العقاب‎ (rāyaẗ al-‘uqāb) neamd, "banier fan 'e earn", of koartwei الراية (al-rāyaẗ), "de banier". Yn 'e sjiïtyske islaam is it in eskatologysk symboal dat oan 'e Ein fan 'e Tiden de komst fan 'e machdi (yn kristlike termen: de messias) oankundiget. Yn 'e soennityske islaam is it benammen in symboal dat brûkt wurdt yn it islamisme (de politike islaam) en yn it djihadisme.
Agnes Kant
Persoanlik
Kant is yn 1990 troud, hja hat twa dochters.
Masyu
Skiednis
De earste ferzje fan Masyu ferskynde foar yn Puzzle Communication Nikoli #84 ûnder de titel Shinju no Kubikazari (真珠の首飾り, Japansk foar 'pearelstring'). Yn dy puzel stiene allinnich wite sirkels. Swarte sirkels waarden yntrodusearre yn Puzzle Communication Nikoli # 90, wêrby’t de puzel omdoopt waard yn Shiroshinju Kuroshinju (白真珠黒真珠, wat 'wite pearels en swarte pearels' betsjut). Dy ferbettering joech de puzel ferdjipping en soarge derfoar dat de puzel folle pupulêrder waard. Sûnt Puzzle Communication Nikoli #103 is de lange namme ferfongen troch 'Masyu'.
De "Mary Gloster"
Ynhâld
De "Mary Gloster" is in monolooch (op plakken soe men miskien sels sprekke kinne fan in tirade), útsprutsen op syn stjerbêd troch de rike reder sir Anthony Gloster tsjin syn soan Dick. Sir Anthony hat him mei swit en triennen opwurke fan gewoan arbeider ta syn hjoeddeiske maatskiplike posysje, mar is yn syn hert altyd in ienfâldich man bleaun, dy't lúkse ferspijt as dekadint (wat Kipling beklammet troch dialektyske wurdfoarmen fan "plat"-Ingelsk te brûken). Syn soan lykwols, is yn wielde grut wurden en hat nea gjin echt wurk hoegen te dwaan. Hy hat in oplieding genoaten oan 'e bêste skoallen dy't der wiene, mar goaide der mar wat mei de pet nei. Ynstee fan him foar syn heite rederij te ynteressearjen, leit er him ta op 'e keunsten, en boppedat is er wol troud, mar hawwe hy en syn frou, dy't sir Anthony net útstean kin, noch altyd net foar in opfolger soarge.
Quidditch Through the Ages
It boek yn ús wrâld
Yn it echt is it boek, krekt as it boek Fantastic Beasts and Where to Find Them, skreaun troch de skriuwster fan de rige oer Harry Potter, J.K. Rowling. Krekt as by dat boek, wie ek de opbring fan Quidditch Through the Ages foar de stifting Comic Relief. Op 'e flap fan it boek stiet dat it boek skreaun is troch Willyworthy Wisp, krektas yn 'e tsjoenderswrâld.
Grutte Priis Formule 1 fan Monako 2015
Utslaggen fan de Grutte Priis Formule 1 fan Monako 2015 yn Monte Carlo op 24 maaie. It wie de sechsde race fan 19 races fan de Formule 1 yn 2015. Hy waard op it Circuit de Monaco hâlden. De race waard hâlden oer 78 omgongen, op it 3,3 km lange sirkwy foar in raceôfstân fan 260,5 kilometer.
Hoséa (bibelboek)
Ynhâld
Hoséa profetearre yn in tiid dat it noarderryk Israel yn it neigean rekke wie. It folk hie him yn neifolging fan 'e keningen en de hegerein fierhinne fan God ôfkeard om oare goaden te tsjinjen, lykas de keallebylden fan Jerobeäm II en de Kanaänityske god Baäl. Hoséa stelde dat as hja net fan har sûndige wegen weromkearden, God tastean soe dat it lân ferdylge wurde soe troch fijannen, en dat it folk yn ballingskip fuortfierd wurde soe nei Assyrje.
By it útdragen fan syn boadskip gie Hoséa hiel fier. Sa iepenet it boek mei de beskriuwing fan hoe't er op oanwizing fan syn fizioenen troude mei "in frou dy't net fij is fan huorkerij" (Hos. 1:2). Syn bern joech er nammen dy't syn boadskip beklammen: Jizreël (it plak dêr't it âlde Israelityske keningshûs fan Omry útmoarde wie; dizze namme wie dus eins in bedutsen drigemint oan it adres fan it regearjende keningshûs), Lo-Rûchama ("Gjin-Begrutsjen", want God soe gjin begrutsjen toane mei lju dy't dôfhûdich bleaune) en Lo-Ammy ("Net-Myn-Folk", want God swarde de oerhearrige Israeliten ôf).
Foksepark-Helicon
De wyk bestiet út trije buerten: Fokseparkwyk, Helicon en Harnzerfeart-Noard.
Swarte Bizonfrou
Libben
Gjin Wetter wie net thús doe't Swarte Bizonfrou mei Mâl Hynder útnaaide, mar doe't er derefter kaam, liende er in pistoal en sette er harren efternei. Nei't er de tipy fan Mâl Hynder fûn hie, rôp er fan bûtenôf Mâl Hynder syn namme al. Dêrop stiek er it pistoal nei binnen ta, rjochte op it boarst fan syn rivaal en helle de trekker oer. Mar Mâl Hynder syn neef Reitsje-de-Wolkens-Oan, dy't yn 'e tinte njonken de iepening siet, stompte Gjin Wetter syn hân omheech, sadat de kûgel Mâl Hynder yn 'e kaak rekke ynstee fan yn it boarst. Gjin Wetter spile fan ruten, en ried syn hynder kroandea yn in besykjen om oan Mâl Hynder syn poerrazene famyljeleden te ûntkommen. Uteinlik wist er geandefoets syn eigen doarp te berikken, dêr't er yn beskerming nommen waard troch syn famylje.
The Blues Brothers (band)
Skiednis
The Blues Brothers is in Amerikaanske band berne út 'e passy dy't Saturday Night Live-akteurs John Belushi en Dan Aykroyd dielden foar blues en R&B yn' e Amerikaanske muzykskiednis. Yn Aykroyd's bar mei deselde namme waard muzyk útwiksele en wie der faak in kâns foar jamsesjes mei bluestema.
The Tales of Beedle the Bard
thumb|De skriuwster fan it boek (yn 'e minskenwrâld) J.K. Rowling The Tales of Beedle the Bard is in boek beskreaun yn 'e Harry Potterrige, dat yn 2008 likegoed as in wier boek útjûn is troch de útjouwerij Bloomsbury Publishing yn Ingelân. It is skreaun troch J.K. Rowling.
Jabikswâlde
Jabikspaad
De eastlike rûte fan it Jabikspaad, de Fryske Camino de Santiago, rint troch Goutum en de wyk Jabikswâlde. It Jabikspaad is 130 kilometer lang en rint fan Sint-Jabik nei Hasselt.
Casino Royale (film út 1954)
Produksje
De roman Casino Royale wie ek it earste diel fan 'e James Bond-romansearje, mar dy wie doe noch frij ûnbekend. Dêrom fielden de senarioskriuwers har frij om it ferhaal oan 'e smaak fan it Amerikaanske publyk oan te passen, troch fan James Bond (dy't se de ropnamme "Jimmy" taparten) in Amerikaanske geheim agint te meitsjen, wylst se syn CIA-kollega Felix Leiter ferraanden mei in oar personaazje, René Mathis, wêrnei't se him omneamden ta Clarence Leiter en fan him in Britske agint makken. Ek it wichtichste froulike personaazje út it boek, Vesper Lynd, krige in oare namme: Valerie Mathis. Fanwegen de beheinings fan in tillefyzjefilm fan 50 minuten giene fierders in protte details fan 'e plot fan 'e roman ferlern, hoewol't it geweld út it boek fierhinne beholden bleau, fral yn 'e trêde akte.